title: I Tuma tekén I Titih
text: “Ih Titih, lamun suba pituwi saja buka omong caine, bapa nyak ngajak cai dini. Kewala ené ingetang pitutur bapane. Eda pesan cai ngulurin lobhan keneh caine. Anake ané lobha, tusing buungan lakar nepukin sengkala. Lenan tekén ento, tusing pesan dadi iri hati, kerana doyan liu ngelah musuh. Apang cai bisa malajahang kadharman.” Kéto pamunyinné I Tuma tekén I Titih.